sagorsarker/bangla-wikipedia huggingface dataset:
রহিমুল্লাহ ইউসুফজাই

রহিমুল্লাহ ইউসুফজাই (رحیم الله یوسفزئی) (জন্ম: ১০ সেপ্টেম্বর , ১৯৫৪) একজন পাকিস্তানি সাংবাদিক এবং রাজনৈতিক ও সুরক্ষা বিশ্লেষক, ওসামা বিন লাদেন এবং আফগান তালেবান নেতা মোল্লা ওমরের সাক্ষাত্কারের জন্য সবচেয়ে বেশি পরিচিত। তিনি একজন যুদ্ধ সংবাদদাতা। 
তিনি ১৯৫৪ সালের ১০ সেপ্টেম্বর খাইবার পাখতুনখোয়ার মর্দান জেলার শামজাই গ্রামে পাকিস্তানে জন্মগ্রহণ করেছিলেন। তিনি প্রাথমিক শিক্ষা তাঁর গ্রামের প্রাথমিক বিদ্যালয়ে এবং পরে পেশোয়ার ও ঝিলামের সরকারী বিদ্যালয়ে পড়াশোনা করেছিলেন। রহিমুল্লাহ ডিজে সিন্ধু বিজ্ঞান কলেজ এবং করাচি বিশ্ববিদ্যালয়েও পড়াশোনা করেছেন।
ইউসুফজাই প্রথম সাংবাদিকতার মাঝে ছিলেন। তিনি তালিবানদের প্রতিবেদন করেছিলেন এবং ১৯৯৫ সালে আফগানিস্তানের কান্দাহার সফর করেছিলেন। তিনি আফগানিস্তানের কয়েকটি গুণী বিশেষজ্ঞদের মধ্যে একজন, তিনি ১৯৭৯ সালে প্রাক্তন সোভিয়েত ইউনিয়ন কর্তৃক আফগানিস্তান আক্রমণের পর থেকে এই দেশ সম্পর্কে রিপোর্ট করেছেন। ২০১৪৬ সালে, তিনি প্রায়শই একজন সংবাদ বিশ্লেষক হিসাবে জিও নিউজ টিভি চ্যানেলে উপস্থিত হতেন। তিনি পেশোয়ার ব্যুরোর জাং গ্রুপের "দ্য নিউজ ইন্টারন্যাশনালের" বর্তমান সম্পাদক এবং মাসিক নিউজলাইনের একজন অপ-এড লেখক। ওসামা বিন লাদেনের সাথে শেষ সাক্ষাত্কারটি রাখার জন্য রহিমুল্লাহ বিশেষভাবে খ্যাত। তিনি "টাইম" ' পাকিস্তান সংবাদদাতা হিসেবে দায়িত্ব পালন করেন। রহিমুল্লাহ পাকিস্তানের খাইবার পাখতুনখোয়া প্রদেশে বিবিসির পশত ও উর্দু সেবার সংবাদদাতা। 
ইউসুফজাই আফগান বিষয় এবং পাকিস্তানের ফেডারেল প্রশাসনিক উপজাতীয় অঞ্চল (ফাটা) এর একটি কর্তৃত্ব হিসাবে বিবেচিত হন। সাংবাদিকতায় তার সাফল্য স্বীকার করে পাকিস্তান সরকার ২০০৫ সালে তাকে প্রথমে তমঘা-ই-ইমতিয়াজ (মেডেল অব এক্সিলেন্স) দিয়ে ভূষিত করে। তারপরে ২৩ শে মার্চ ২০১০-তে তিনি সাংবাদিকতার ক্ষেত্রে কৃতিত্বের জন্য পাকিস্তানের রাষ্ট্রপতির কাছ থেকে সিতারা-ই-ইমতিয়াজ পুরস্কার (স্টার অফ এক্সিলেন্স) পেয়েছিলেন।
ব্রিটিশ ভারতীয় সেনাবাহিনী

ব্রিটিশ ভারতীয় সেনাবাহিনী ছিলো ভারতের ব্রিটিশ শাসনামলের অর্থাৎ ব্রিটিশ ভারতের প্রধান সেনাবাহিনী। ব্রিটিশ সরকার এবং ব্রিটিশ সামরিক কর্মকর্তা দ্বারা পরিচালিত এই বাহিনীতে মূলত ভারতীয় স্থানীয় সৈনিকেরাই সংখ্যায় বেশি ছিলো। এই বাহিনী ১৮৯৫ সালে তৈরি করা হয় ভারতে শাসন করা ব্রিটিশ ইস্ট ইন্ডিয়া কোম্পানির বিভিন্ন প্রেসিডেন্সি আর্মিকে একত্রিত এবং পুনর্গঠিত করে। ভারতীয় ভূখণ্ডকে যে কোনো বহিঃশত্রুর আক্রমণের হাত থেকে রক্ষা করার গুরুদায়িত্ব পালন করতো এই বাহিনী। বিভিন্ন যুদ্ধে এই সেনাবাহিনীর ভূমিকা ছিলো বীরত্বপূর্ণ। ১৯৪৭ সালের ১৪ই আগস্ট এই বাহিনীর এক অংশ নতুন, পৃথক এবং স্বাধীন পাকিস্তান সেনাবাহিনী গঠন করে।
১৮৫৭ সালের সিপাহি বিদ্রোহের ঘটনার পর ব্রিটিশ সরকার ভারতে কম্পানি শাসনের অবসান ঘটিয়ে রাণী ভিক্টোরিয়ার হাতে শাসন ক্ষমতা তুলে দেয়; ব্রিটিশ রাণী কম্পানির প্রেসিডেন্সী সেনাবাহিনী ব্যবস্থার পরিবর্তে একটি রাষ্ট্রীয় সেনাবাহিনী বানানোর পরিকল্পনা করেন এবং ফলশ্রুতিতে ব্রিটিশ ভারতীয় সেনাবাহিনী গড়ে ওঠে ১৮৯৫ সালে। ব্রিটিশরা তাদের নিজেদের দেশে এবং নিজেদের মধ্যে ভারতে তাদের দ্বারা পরিচালিত প্রেসিডেন্সী বা একক সেনাবাহিনীকে 'ভারতীয় সেনাবাহিনী' বলেই সম্বোধন করতো।
'ভারতের সেনাবাহিনী'কে বিভিন্ন সময়ে যা যা বলা হতোঃ
কাজী রওশন আক্তার

কাজী রওশন আক্তার একজন বাংলাদেশি সরকারি কর্মকর্তা যিনি ৩১ ডিসেম্বর ২০১৯ সাল থেকে মহিলা ও শিশু বিষয়ক মন্ত্রণালয়ের সিনিয়র সচিব হিসেবে দায়িত্ব পালন করছেন। এর আগে তিনি মহিলা বিষয়ক অধিদপ্তরে মহাপরিচালক ও বিসিএস প্রশাসন একাডেমির রেক্টর হিসেবে দায়িত্ব পালন করেন। সরকারের দায়িত্ব পালনে অনন্য সততা, দক্ষতা ও সৃজনশীলতা প্রদর্শনের কারণে ২০১৮-১৯ সালের শুদ্ধাচার পুরস্কার পেয়েছেন তিনি।
কাজী রওশন আক্তার মাগুরা জেলায় জন্মগ্রহণ করেন। ঢাকা বিশ্ববিদ্যালয় থেকে ইংরেজিত্য অনার্সসহ এমএ ডিগ্রী অর্জন করে গভর্ন্যান্স স্টাডিজে নর্দার্ন ইউনিভার্সিটি বাংলাদেশ থেকে এমএ ডিগ্রী অর্জন করেন।
কাজী রওশন আক্তার প্রশাসন ক্যাডারের সপ্মতম সপ্তম ব্যাচের (১৯৮৫) একজন কর্মকর্তা। ১৫ ফেব্রয়ারি ১৯৮৮ সালে তিনি সহকারী কমিশনার হিসেবে চাকুরিতে যোগদেন। তিনি প্রশাসন ক্যাডারের কর্মকর্তা হিসেবে মাঠ প্রশাসন সহ সরকারি বিভিন্ন পদে দায়িত্ব পালন করেন।
এনজিও বিষয়ক ব্যুরোতে সহকারী পরিচালক, বিসিএস প্রশাসন একাডেমির প্রথমে উপপরিচালক ও পরে পরিচালক হিসেবে তিনি দায়িত্ব পালন করেছেন। ১৫ অক্টোবর ২০০৬ সালে উপসচিব পদে পদোন্নতি লাভ করে মন্ত্রিপরিষদ বিভাগ ও শিক্ষা মন্ত্রণালয়ের উপসচিব, এবং প্রধানমন্ত্রীর কার্যালয়ে পরিচালক হিসেবে দায়িত্ব পালন করেছেন।
ফেব্রুয়ারি ২০১২ সালে যুগ্মসচিব পদোন্নতি লাভ করে বাংলাদেশ কেমিক্যাল ইন্ডাসট্রিজ কর্পোরেশনের পরিচালক ও জনপ্রশাসন মন্ত্রণালয়ে যুগ্মসচিব পদে দায়িত্ব পালন করেছেন।
৬ এপ্রিল ২০১৫ সালে তিনি অতিরিক্ত সচিব হিসেবে পদোন্নতি লাভ করে জনপ্রশাসন মন্ত্রণালয় এবং বিদ্যুৎ বিভাগের অতিরিক্ত সচিবের দায়িত্ব পালন করেন। এরপর তিনি মহিলা বিষয়ক অধিদপ্তরে মহাপরিচালক হিসেবে দায়িত্ব পালনকালে ৮ নভেম্বর ২০১৮ সালে ভারপ্রাপ্ত সচিব হিসেবে পদোন্নতি লাভ করেন এবং ২৩ ডিসেম্বর ২০১৮ সালে বিসিএস প্রশাসন একাডেমিতে রেক্টর হিসেবে দায়িত্ব পালন করেছেন।
১ জানুয়ারি ২০২০ সাল থেকে মহিলা ও শিশু বিষয়ক মন্ত্রণালয়ের সচিব হিসেবে দায়িত্ব পালন করছেন।
মোঃ জাফর উদ্দীন

ড. মোঃ জাফর উদ্দীন একজন বাংলাদেশি সরকারি কর্মকর্তা যিনি ১৬ সেপ্টেম্বর ২০১৯ থেকে বাণিজ্য মন্ত্রণালয়ের সচিব হিসেবে দায়িত্ব পালন করছেন। পূর্বে তিনি ২৬ ফেব্রুয়ারি ২০১৯ থেকে ১৬ সেপ্টেম্বর ২০১৯ পর্যন্ত যুব ও ক্রীড়া মন্ত্রণালয়ে সচিব হিসেবে কর্মরত ছিলেন। তিনি ২০০৮ সালে ফিলিপাইনের ইউনিভার্সিটি অব ইস্ট থেকে ব্যবসা প্রশাসনে ডক্টরেট ডিগ্রি লাভ করেন।
জাফর উদ্দীন ঢাকা বিশ্ববিদ্যালইয়ের ফিনান্স বিভাগ থেকে ১৯৮৩ সালে স্নাতক ও স্নাতকোত্তর ডিগ্রি লাভ করেন। ব্রিটিশ যুক্তরাজ্যের আলস্টার ইউনিভার্সিটি থেকে ২০০০ সালে সরকারি আর্থিক ব্যবস্থাপনা বিষয়ে এমএ ডিগ্রি লাভ করেন। ইউনিভার্সিটি অব ইস্ট হতে ২০০৮ সালে ব্যবসা প্রশাসনে ডক্টরেট ডিগ্রি অর্জন করেন।
জাফরের কর্মজীবন শুরু ১৯৮৮ সালে নিরীক্ষা ও হিসাব ক্যাডারে সহকারী মহাহিসাব রক্ষক হিসেবে। এরপর ভারপ্রাপ্ত সচিব হিসেবে জাতীয় ক্রীড়া পরিষদের সহসভাপতি ও বাংলাদেশ ক্রীড়া শিক্ষা প্রতিষ্ঠানের পরিচালনা পর্ষদের সদস্য হিসেবে কাজ করন।
গৃহায়ন ও গণপূর্ত মন্ত্রণালয়, বিদ্যুৎ ও খনিজ সম্পদ মন্ত্রণালয়, মৎস্য ও প্রাণি সম্পদ মন্ত্রণালয়, তথ্য মন্ত্রণালয়, কৃষি মন্ত্রণালয় এবং পরিচালক পদে বাণিজ্যিক অডিট অধিদপ্তরে তিনি প্রধান হিসাব রক্ষণ কর্মকর্তা পদে দায়িত্ব করেন। উপসচিব, যুগ্মসচিব এবং অতিরিক্ত সচিব পদে অর্থ বিভাগেও দায়িত্ব পালন করেছেন তিনি।
তিনি পররাষ্ট্র মন্ত্রণালয়ের অডিট এ্যান্ড ফিন্যান্স পরিচালক পদে দায়িত্ব পালন করেন। এরপর ফিলিপাইনের ম্যানিলা দূতাবাসে কাউন্সেলর ও চার্জ দ্য এ্যফেয়ার্স হিসেবে দায়িত্ব পালন করেন। সিভিল সার্ভিসে যোগদানের পূর্বে তিনি বাংলাদেশ কৃষি ব্যাংক, জনতা ব্যাংক এবং বাংলাদেশ ব্যাংকে দায়িত্ব পালন করেন। ব্র্যাকে লিয়েনে কাজ করেছেন।
ড. জাফর উদ্দীন পদাধিকার বলে বিজনেস প্রমোশন কাউন্সিল এবং বাংলাদেশ এ্যরোমা টি কোম্পানীর সভাপতি, বাংলাদেশ ফরেন ট্রেড ইন্সটিটিউটের সহসভাপতি, ভোক্তা অধিকার পরিষদ, বাংলাদেশ এ্যাক্রেডিটেশন বোর্ডের সদস্য হিসেবে দায়িত্ব পালন করছেন।
১৬ সেপ্টেম্বর ২০১৯ সালে তিনি বাণিজ্য মন্ত্রণালয়ের সচিব হিসেবে যোগদান করেন। এর আগে তিনি ২৬ ফেব্রুয়ারি ২০১৯ থেকে ১৬ সেপ্টেম্বর ২০১৯ সাল পর্যন্ত যুব ও ক্রীড়া মন্ত্রণালয়ে সচিব ও অর্থ বিভাগে অতিরিক্ত সচিব হিসেবে কর্মরত ছিলেন।
খোলাহাটি রেলওয়ে স্টেশন

খোলাহাটি রেলওয়ে স্টেশন বাংলাদেশের রংপুর বিভাগের দিনাজপুর জেলার পার্বতীপুর উপজেলায় অবস্থিত একটি রেলওয়ে স্টেশন।
খোলাহাটি রেলওয়ে স্টেশন দিয়ে যেসকল ট্রেন চলাচল করে। নিম্নে তা উল্লেখ করা হলো:
মালঞ্চি রেলওয়ে স্টেশন

মালঞ্চি রেলওয়ে স্টেশন বাংলাদেশের নাটোর জেলার প্রাচীনতম একটি রেলওয়ে স্টেশন। এটি ১৯২৭ সালে নির্মিত এবং নাটোর জেলার বাগাতিপাড়া ও লালপুর উপজেলার নিকটবর্তী মালঞ্চি নামক স্থানে অবস্থিত। স্টেশনের কয়েক মিটার পশ্চিমে বাগাতিপাড়া উপজেলা পরিষদের অবস্থান। বর্তমানে রেলওয়ে স্টেশনটি বন্ধ রয়েছে।
শ্বশুরবাড়ি জিন্দাবাদ ২

শ্বশুরবাড়ি জিন্দাবাদ ২ হচ্ছে ২০২২ সালে মুক্তিপ্রাপ্ত একটি বাংলাদেশী চলচ্চিত্র। চলচ্চিত্রটি পরিচালনা করেন ও এর চিত্রনাট্য ও সংলাপ লিখেন দেবাশীষ বিশ্বাস। চলচ্চিত্রটি প্রযোজনা করেছে বেঙ্গল মাল্টিমিডিয়া লিমিটেড। এতে কেন্দ্রীয় চরিত্রে অভিনয় করেছেন বাপ্পী চৌধুরী ও অপু বিশ্বাস। পাশাপাশি সাদেক বাচ্চু, রেবেকা, কাবিলা, হারুন কিসিঞ্জারসহ প্রমুখ বিভিন্ন গুরুত্বপূর্ণ ভূমিকা‍য় অভিনয় করেছেন।
২০১৮ সালের ১৩ মে ঢাকার প্রিয়াঙ্কা শুটিং স্পটে চলচ্চিত্রটির মহরত অনুষ্ঠিত হয়। ২০০১ সালে রিয়াজ-শাবনূর অভিনীত ‘শ্বশুরবাড়ি জিন্দাবাদ’ মুক্তি পায়। সুপারহিট উক্ত চলচ্চিত্রটি নামের সঙ্গে মিল রেখে পরিচালক এই চলচ্চিত্রটির নাম ‘শ্বশুরবাড়ি জিন্দাবাদ ২’ রাখেন, তবে পরিচালন জানান, এই চলচ্চিত্রটি আগেরটির সিক্যুয়েল বা উত্তরভাগ নয়।
২০১৮ সালের ৮ ফেব্রুয়ারি চলচ্চিত্রটির প্রধান দুই চরিত্রের জন্য বাপ্পি চৌধুরী ও অপু বিশ্বাস চুক্তিবদ্ধ হন।
"শ্বশুরবাড়ী জিন্দাবাদ ২" চলচ্চিত্রের সুর ও সঙ্গীতায়োজন করেছেন ইমন সাহা, আকাশ সেন ও শ্রী প্রীতম। চলচ্চিত্রটির সবগুলো গানে কণ্ঠ দিয়েছেন কুমার শানু, ইমরান মাহমুদুল, সানিয়া সুলতানা লিজা ও আকাশ সেন। "বলছে আকাশ মুখ লুকিয়ে" শিরোনামের একটি গানে কণ্ঠ দিয়েছেন ভারতের কিংবদন্তি সঙ্গীতশিল্পী কুমার শানু, গানটির সুর ও সঙ্গীতায়োজন করেছেন শ্রী প্রীতম এবং এর গীত রচনা করেছেন সুদীপ কুমার দীপ।
২০২০ সালের ১৪ জানুয়ারি "শ্বশুরবাড়ী জিন্দাবাদ ২" চলচ্চিত্রটি সেন্সর বোর্ডের কাছ থেকে মুক্তির অনুমতি পায়। চলচ্চিত্রটি ২০২০ সালের ২০ মার্চ মুক্তি পাওয়ার কথা ছিল, কিন্তু কোভিড-১৯ মহামারির কারণে মুক্তি স্থগিত করা হয়। পরে ২০২২ সালের ১১ ফেব্রুয়ারি চলচ্চিত্রটি মুক্তি পায়।
বদরগঞ্জ রেলওয়ে স্টেশন

বদরগঞ্জ রেলওয়ে স্টেশন বাংলাদেশের রংপুর জেলার একটি রেলওয়ে স্টেশন। ১৮৭৮ সালে প্রতিষ্ঠিত হয়। এছাড়াও বদরগঞ্জ উপজেলার আওতায় আরো দুটি রেলওয়ে স্টেশন রয়েছে। একটি আউলিয়াগঞ্জ রেলওয়ে স্টেশন ও অন্যটি শ্যামপুর রেলওয়ে স্টেশন।
বুড়ীমারি-লালমনিরহাট-পার্বতীপুর লাইনের পার্বতীপুর-কাউনিয়া অংশে বদরগঞ্জ রেলওয়ে স্টেশন অবস্থিত।
বদরগঞ্জ রেলওয়ে স্টেশন দিয়ে যেসকল ট্রেন চলাচল করে। নিম্নে তা উল্লেখ করা হলো:
শহীদ উল্লা খন্দকার

মোঃ শহীদ উল্লা খন্দকার একজন বাংলাদেশি অবসরপ্রাপ্ত সরকারি কর্মকর্তা যিনি সর্বশেষ গৃহায়ন ও গণপূর্ত মন্ত্রণালয়ের সচিব হিসেবে দায়িত্ব পালন করেন।
শহীদ উল্লা খন্দকার গোপালগঞ্জের কোটালীপাড়ার নারিকেলবাড়ী গ্রামে জন্মগ্রহণ করেন। তিনি নারিকেলবাড়ী উচ্চ বিদ্যালয় থেকে এসএসসি, বিএম কলেজ থেকে এইচএসসি ও ঢাকা বিশ্ববিদ্যালয় থেকে স্নাতকোত্তর ডিগ্রী অর্জন করেন করেন।
শহীদ উল্লা ২১ জানুয়ারি ১৯৮৬ সালে বিসিএস প্রশাসন ক্যাডারে চাকরিতে যোগদান করে প্রশাসন ক্যাডারের কর্মকর্তা হিসেবে সহকারী কমিশনার, উপজেলা ম্যাজিস্ট্রেট, কগনিজেন্স ম্যাজিস্ট্রেট, নেজারত ডেপুটি কালেক্টর, রেভিনিউ ডেপুটি কালেক্টর ও থানা নির্বাহী কর্মকর্তা সহ সরকারি বিভিন্ন পদে দায়িত্ব পালন করেন। তিনি উপসচিব, যুগ্মসচিব ও অতিরিক্ত সচিব হিসেবে অর্থ মন্ত্রণালয়, তথ্য মন্ত্রণালয় এবং গৃহায়ন ও গণপূর্ত মন্ত্রণালয়ের অধীনস্থ জাতীয় গৃহায়ন কর্তৃপক্ষের চেয়ারম্যান হিসেবে দায়িত্ব পালন করেন। ১ সেপ্টেম্বর ২০১৪ সালে পদোন্নতি পেয়ে ভারপ্রাপ্ত সচিব হিসেবে পরিকল্পনা মন্ত্রণালয়ের বাস্তবায়ন পরিবীক্ষণ ও মূল্যায়ন বিভাগে যোগদান করেন।
২ মার্চ ২০১৫ সালে সচিব হিসেবে পদোন্নতি পেয়ে ১৮ ফেব্রুয়ারি ২০১৬ সালে বস্ত্র ও পাট মন্ত্রণালয়ে যোগদান করেন। এর পর ১৫ মার্চ ২০১৬ থেকে ২১ সেপ্টেম্বর ২০১৭ গৃহায়ন ও গণপূর্ত মন্ত্রণালয়ের সচিব হিসেবে দায়িত্ব পালন করে অবসরোত্তর ছুটির পর ২৭ আগস্ট ২০১৯ সালে পুনরায় তাকে একই মন্ত্রণালয়ে চুক্তি ভিত্তিক নিয়োগ দেয়া হয়। ৫ বছর চুক্তিভিত্তিক দায়িত্ব পালনের পর ২২ সেপ্টেম্বর ২০২২ সালে তিনি অবসরে যান। শহীদ উল্লা খন্দকার ২৬ অক্টোবর ২০২২ সালে আওয়ামী লীগ সভাপতি ও প্রধানমন্ত্রী শেখ হাসিনার নির্বাচনি এলাকা গোপালগঞ্জ-৩ (কোটালীপাড়া-টুঙ্গিপাড়া) আসনের উন্নয়ন কার্যক্রম তদারকির দায়িত্ব পালনের জন্য প্রতিনিধি হিসেবে মনোনয়ন পেয়েছেন। প্রধানমন্ত্রীর একান্ত সচিব-১ মোহাম্মদ সালাহ উদ্দিনের স্বাক্ষরিত এক পত্রে এ মনোনয়নের কথা জানানো হয়েছে।
মাক্‌ছুদুর রহমান পাটওয়ারী

মাক্‌ছুদুর রহমান পাটওয়ারী (জন্ম: ১ জানুয়ারি ১৯৬২) একজন অবসরপ্রাপ্ত বাংলাদেশি সরকারি কর্মকর্তা যিনি সর্বশেষ বাংলাদেশ সরকারি কর্ম কমিশনের সদস্য হিসেবে দায়িত্ব পালন করেছেন। ইতিপূর্বে তিনি ভূমি মন্ত্রণালয়ের সিনিয়র সচিব হিসেবে দায়িত্ব পালন করেছেন।
মাক্‌ছুদুর রহমান পাটওয়ারী ১ জানুয়ারি ১৯৬২ সালে সকদি চাঁদপুরের ফরিদগঞ্জের সকদি রামপু গ্রামে জন্মগ্রহণ করেন। তার পিতা বদিউজ্জামান পাটওয়ারী ও মাতা আশরাফুন নেছা। তিনি চান্দ্রা ইমাম আলী উচ্চ বিদ্যালয় থেকে এসএসসি, চাঁদপুর সরকারি কলেজ থেকে এইচএসসি ও ঢাকা বিশ্ববিদ্যালয় থেকে স্নাতক ও স্নাতকোত্তর ডিগ্রী অর্জন করেন করেন।
মাক্‌ছুদুর রহমান পাটওয়ারী প্রশাসন ক্যাডারের ৭ম ব্যাচের (১৯৮৫) একজন কর্মকর্তা। তিনি ১৯৮৮ সালে বিসিএস প্রশাসন ক্যাডারে চাকরিতে যোগদান করে প্রশাসন ক্যাডারের কর্মকর্তা হিসেবে সরকারি বিভিন্ন পদে দায়িত্ব পালন করেন।
মাক্‌ছুদুর রহমান পাটওয়ারী ১১ মে ২০২৩ সালে সরকারি সার্ভিস কমিশনের সদস্য হিসেবে ৫ বছরের জন্য নিয়োগ পান। 
মাক্‌ছুদুর রহমান পাটওয়ারী ৮ অক্টোবর ২০২৪ সালে সরকারি কর্ম কমিশন থেকে পদত্যাগ করেন।
আওলিয়াগঞ্জ রেলওয়ে স্টেশন

আওলিয়াগঞ্জ রেলওয়ে স্টেশন বাংলাদেশের রংপুর বিভাগের রংপুর জেলায় অবস্থিত একটি রেলওয়ে স্টেশন।
বুড়ীমারি-লালমনিরহাট-পার্বতীপুর লাইনের পার্বতীপুর-কাউনিয়া অংশে আওলিয়াগঞ্জ রেলওয়ে স্টেশন অবস্থিত।
আওলিয়াগঞ্জ রেলওয়ে স্টেশন দিয়ে যেসকল ট্রেন চলাচল করে। নিম্নে তা উল্লেখ করা হলো:
বাঘাব ইউনিয়ন

বাঘাব ইউনিয়ন বাংলাদেশের ঢাকা বিভাগের নরসিংদী জেলার শিবপুর উপজেলার অন্তর্গত একটি ইউনিয়ন।
শিবপুর উপজেলার পূর্ব দক্ষিণ দিকে অবস্থিত একটি ইউনিয়ন। পশ্চিম ও দক্ষিণ পাশ দিয়ে পাহাড়িয়া' নদী।
এর উওর পূর্বে রায়পুরা উপজেলার ডৌকারচর ইউনিয়ন এবং আদিয়াবাদ ইউনিয়ন
৯ টি ওয়ার্ড নিয়ে এই ইউনিয়ন গঠিত হয়েছে। ৯ টি ওয়ার্ড এ মোট ২৪ টি গ্রাম রয়েছে।
আয়তন: ২৩.১২ বর্গ কিলোমিটার। জনসংখ্যা: ২৯০২৩ জন।
শিক্ষার হার : ৩৯.৭১%
শিক্ষা প্রতিষ্ঠান
সোনাইমুড়ি পার্ক নরসিংদীর অন্যতম দর্শনীয় স্থান।
বর্তমান চেয়ারম্যান- মো:জাহিদ সরকার
শ্যামপুর রেলওয়ে স্টেশন

শ্যামপুর রেলওয়ে স্টেশন বাংলাদেশের রংপুর বিভাগের রংপুর জেলায় অবস্থিত রেলওয়ে স্টেশন।
বুড়ীমারি-লালমনিরহাট-পার্বতীপুর লাইনের পার্বতীপুর-কাউনিয়া অংশে শ্যামপুর রেলওয়ে স্টেশন অবস্থিত।
শ্যামপুর রেলওয়ে স্টেশন দিয়ে যেসকল ট্রেন চলাচল করে। নিম্নে তা উল্লেখ করা হলো:
রংপুর রেলওয়ে স্টেশন

রংপুর রেলওয়ে স্টেশন বাংলাদেশের রংপুর বিভাগের রংপুর শহরে স্থাপিত একটি রেলওয়ে স্টেশন। বাংলাদেশে জেলা সমূহের মধ্যে সর্বপ্রথম রংপুর জেলা সদরে রংপুর স্টেশন প্রতিষ্ঠা লাভ করে ২ জুলাই ১৮৭৮ সালে। একটি মাত্র প্লাটফর্ম, একটি ছোট আইল্যান্ড প্লাটফর্ম, একটি মেইন লাইন, দুইটি লুপ লাইন ও ৩ টি ইয়ার্ড লাইন নিয়ে মোট ৬ টি লাইন। ১৯৪৪ সালে রংপুর স্টেশনে বড় সংস্কার করা হয়। এরপর বড় কোনো সংস্কার দেখা যায়নি রংপুর স্টেশনে।
বুড়ীমারি-লালমনিরহাট-পার্বতীপুর লাইনের পার্বতীপুর-রংপুর অংশে রংপুর শহরে রংপুর রেলওয়ে স্টেশন অবস্থিত।
ব্রিটিশদের ব্যবসা-বাণিজ্য ও কলকাতার সাথে সংযোগ করার উদ্দেশ্যে রংপুরের বিভিন্ন থানা সমূহে রেলপথ সম্প্রসারণ এর উদ্যোগ নেয়া হয়। সে প্রেক্ষিতে প্রথম ধাপে ১৮৭৮ সালে তৎকালীন নদীয়া জেলার পোড়াদহ হতে রংপুর শহর ও রংপুর থেকে সদ্য পৃথক হওয়া জলপাইগুড়িতে একযোগে রেলপথ চালু হয়। 
ব্রিটিশরা রংপুরে ব্যবসা করে এতটাই মজেছিলেন যে, এক ব্রিটিশ ব্যবসায়ী রবার্ট ওয়াটসনের নামে রংপুর স্টেশনের পার্শ্ববর্তী এলাকার নাম হয় রবার্টসনগঞ্জ। 
১৮৭০ সালে ব্রিটিশ সরকার রংপুর জেলার তাজহাট জমিদারের কাছে রংপুরে রেলওয়ে কারখানা করার জন্য জমি চান। জমিদার রংপুর শহরে জমি না দিয়ে দারোয়ানী থানার সৈয়দপুর গ্রামের জমি দান করতে সম্মত হন। পরবর্তীতে ব্রিটিশ সরকার তাকে সম্মান স্বরূপ সেলুন কোচে পুরো ভারতবর্ষ বিনা পয়সায় ভ্রমণ করার সুযোগ করে দেন এবং আমৃত্যু এই সুবিধা ভোগ করেছেন। 
পরবর্তীতে ব্রিটিশ সরকার রংপুর জেলার বড়বাড়ি থানার লালমনিরহাট গ্রামে একটি রেলওয়ে জংশন প্রতিষ্ঠা করে এবং রংপুরের সাথে সরাসরি আসাম পর্যন্ত রেলপথ প্রতিষ্ঠা করে। ১৯০১ সালে রংপুর জেলার মাহিগঞ্জ থানার কাউনিয়া নামক স্থানে নির্মিত হয় তিস্তা রেলওয়ে সেতু। ১৯০৫ সালে রংপুর জেলার সাঘাটা থানার বোনারপাড়া হতে মাহিগঞ্জ থানার কাউনিয়া পর্যন্ত রেলপথ চালু করে।
রংপুর রেলওয়ে স্টেশন দিয়ে যেসকল ট্রেন চলাচল করে। নিম্নে তা উল্লেখ করা হলো:
ইতালি–বাংলাদেশ সম্পর্ক

ইতালি ১৯৭২ সালে বাংলাদেশের সাথে সরকারিভাবে সম্পর্ক স্থাপন করে। ১৯৭৪ সালে, জাতিসংঘে বাংলাদেশের ভর্তি স্পনসরকারী দেশগুলির মধ্যে একটি ছিল ইতালি। ২০১৪ সালে বাংলাদেশের প্রধানমন্ত্রী শেখ হাসিনা ইতালিতেম রাষ্্টি্রয় সফরে গিয়েছিলেন। 
২০০০ সালে, বাংলাদেশ ও ইতালির মধ্যে "বৈজ্ঞানিক ও প্রযুক্তিগত সহযোগিতা" সংক্রান্ত একটি চুক্তি স্বাক্ষরিত হয়েছিল। চুক্তি অনুসারে, দুটি দেশ বিজ্ঞানী, গবেষক ও প্রযুক্তিবিদদের পাশাপাশি অধ্যয়ন অনুদানের বিনিময় করে আসছে। ইতালি তাত্ত্বিক পদার্থবিজ্ঞানের আবদুস সালাম ইন্টারন্যাশনাল সেন্টারে পড়াশুনার জন্য বছরে গড়ে ২৫ জন বাংলাদেশী গবেষককে যুক্ত করে চলেছে। 
দ্বিপাক্ষিক অর্থনৈতিক সম্পর্ক জোরদারে বাংলাদেশ ও ইতালি 'ইতালি-বাংলাদেশ চেম্বার অফ কমার্স অ্যান্ড ইন্ডাস্ট্রি (আইবিসিসিআই)' গঠন করেছে। ২০০০ এবং ২০০৬ এর মধ্যে, দুই দেশের মধ্যে দ্বিপাক্ষিক বাণিজ্য ২০০% এরও বেশি বেড়েছে। ২০১২ সাল পর্যন্ত দ্বিপাক্ষিক বাণিজ্যের মোট পরিমাণ দাঁড়িয়েছে ১.২৮৬ বিলিয়ন ডলার, যার মধ্যে ইতালিতে বাংলাদেশের রফতানি হয়েছে ১.০৩৬ বিলিয়ন ডলার। ইতালিতে বাংলাদেশের প্রধান রফতানি আইটেমগুলির মধ্যে হিমায়িত খাদ্য, কৃষি পণ্য, চা, চামড়া, কাঁচা পাট, পাটের পণ্য, নিটওয়্যার, বোনা পোশাক ইত্যাদি। ইটালির প্রধান রফতানি আইটেমগুলির মধ্যে রয়েছে মেশিনারি, ইলেকট্রনিক পণ্য, যানবাহন, বিমান, জাহাজ এবং সংশ্লিষ্ট পরিবহন সরঞ্জাম। 
২০১৬ সালের হিসাবে, ইতালিতে ১,৪২,০০০ বাংলাদেশী ছিলেন।
মীরবাগ রেলওয়ে স্টেশন

মীরবাগ রেলওয়ে স্টেশন বাংলাদেশের রংপুর বিভাগের রংপুর জেলায় অবস্থিত একটি রেলওয়ে স্টেশন।
বুড়ীমারি-লালমনিরহাট-পার্বতীপুর লাইনের পার্বতীপুর-কাউনিয়া অংশে মীরবাগ রেলওয়ে স্টেশন অবস্থিত।
মীরবাগ রেলওয়ে স্টেশন দিয়ে যেসকল ট্রেন চলাচল করে। নিম্নে তা উল্লেখ করা হলো:
কাউনিয়া জংশন রেলওয়ে স্টেশন

কাউনিয়া রেলওয়ে জংশন বাংলাদেশের রংপুর বিভাগের রংপুর জেলায় অবস্থিত একটি রেলওয়ে জংশন।
রংপুর জেলার কাউনিয়া উপজেলায়।
১৯০৫ সালে চালু হয়।
কাউনিয়া রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
২০১৯–২০ নেদারল্যান্ডস ক্রিকেট দলের নামিবিয়া সফর

নেদারল্যান্ডস ক্রিকেট দল চারটি টুয়েন্টি২০ আন্তর্জাতিক এবং দুইটি একদিনের আন্তর্জাতিক খেলার জন্য নামিবিয়া সফর করে, যা মার্চ ২০২০-এ অনুষ্ঠিত হয়।
মেসবাহুল ইসলাম

মো: মেসবাহুল ইসলাম একজন বাংলাদেশি সরকারি কর্মকর্তা যিনি কৃষি মন্ত্রণালয়ের সিনিয়র সচিব হিসেবে দায়িত্ব পালন করছেন।
মেসবাহুল ইসলাম দিনাজপুর জেলার বিরল উপজেলার ভাবকি গ্রামে জন্মগ্রহণ করেন। তার পিতার নাম মো: তানজিমুল ইসলাম ও মাতার নাম মাহমুদা বেগম। তার পিতা গাইবান্ধা কলেজে অধ্যাপনা করতেন। তিনি বাংলাদেশ কৃষি বিশ্ববিদ্যালয় হতে কৃষি অর্থনীতিতে স্নাতক এবং বঙ্গবন্ধু শেখ মুজিবুর রহমান কৃষি বিশ্ববিদ্যালয় হতে একই বিষয়ে স্নাতকোত্তর ডিগ্রী লাভ করেন।
মেসবাহুল প্রশাসন ক্যাডারের সপ্মতম সপ্তম ব্যাচের (১৯৮৫) একজন কর্মকর্তা। তিনি ১৯৮৮ সালে বিসিএস প্রশাসন ক্যাডারে চাকরিতে যোগদান করে প্রশাসন ক্যাডারের কর্মকর্তা হিসেবে যশোর কালেক্টরেট, সহকারী কমিশনার (ভূমি) হিসেবে কাউনিয়া উপজেলায়, সিনিয়র সহকারী  কমিশনার ও ১ম শ্রেণীর ম্যাজিস্ট্রেট হিসেবে বগুড়া ও রংপুর জেলায়, উপজেলা নির্বাহী কর্মকর্তা হিসেবে চিলমারী উপজেলায় এবং ইসলামপুর উপজেলা সহ সরকারি বিভিন্ন পদে দায়িত্ব পালন করেন।
ঝিনাইদহ জেলায় অতিরিক্ত জেলা প্রশাসক ও ২০০৮ সালে ভোলা জেলার জেলা প্রশাসক হিসেবে তিনি দায়িত্ব পালন করেন।
তিনি যুগ্ম সচিব পদে পদোন্নতি পেয়ে ২০১২ সালে অতিরিক্ত মহাপরিচালক হিসেবে জাতীয় পরিকল্পনা ও উন্নয়ন একাডেমীতে কর্মরত ছিলেন। তিনি অতিরিক্ত সচিব হিসেবে মে ২০১৫ সালে বস্ত্র ও পাট মন্ত্রণালয়ে যোগদান করেন। তিনি ডিসেম্বর ২০১৫ থেকে ফেব্রুয়ারি ২০১৯ পর্যন্ত ঢাকা উত্তর সিটি কর্পোরেশনের প্রধান নির্বাহী হিসেবে দায়িত্ব পালন করেন। ৫ ফেব্রুয়ারি ২০১৯ সালে পার্বত্য চট্টগ্রাম বিষয়ক মন্ত্রণালয়ে ভারপ্রাপ্ত সচিব হিসেবে যোগদান করেন।
মোহাম্মদ জয়নুল বারী

মোহাম্মদ জয়নুল বারী একজন বাংলাদেশি সরকারি কর্মকর্তা। তিনি সমাজকল্যাণ মন্ত্রণালয়ের সচিব হিসেবে দায়িত্ব পালন করেছেন। এর আগে তিনি ঢাকার বিভাগীয় কমিশনার ও দুর্নীতি দমন কমিশনের মহাপরিচালক পদে কর্মরত ছিলেন।
মোহাম্মদ জয়নুল বারী ১৬ অক্টোবর ১৯৬২ সালে সিলেট জেলার দক্ষিণ সুরমা উপজেলার লালাবাজারের বাঘেরখোলা গ্রামে জন্মগ্রহণ করেন। তার পিতা রফিকুল বারী এবং মাতা আনোয়ারা বেগম। তিনি জাফরাবাদ উচ্চ বিদ্যালয় থেকে এসএসসি, এমসি কলেজ থেকে এইচএসসি, ঢাকা বিশ্ববিদ্যালয় থেকে ইংরেজিতে স্নাতক ও স্নাতকোত্তর ও নর্দার্ন ইউনিভার্সিটি হতে মাস্টার্স ইন পাবলিক পলিসি এন্ড ম্যানেজমেন্ট ডিগ্রি লাভ করেন।
মোহাম্মদ জয়নুল বারী নবম ব্যাচের বিসিএস (প্রশাসন) ক্যাডারের কর্মকর্তা। তিনি ২৬ জানুয়ারি ১৯৯১ সালে সিভিল সার্ভিসে যোগদান করে সহকারী কমিশনার, সহকারী কমিশনার (ভূমি), প্রথম শ্রেণির ম্যাজিস্ট্রেট, আরডিসি এবং উপজেলা নির্বাহী অফিসার সহ প্রাথমিক শিক্ষা অধিদপ্তরের পিইডিপি-২, স্বাস্থ্য ও পরিবার কল্যাণ মন্ত্রণালয়, জনপ্রশাসন মন্ত্রণালয় ও শিক্ষা মন্ত্রণালয়ের বিভিন্ন পদে দায়িত্ব পালন করেন। অতিরিক্ত জেলা প্রশাসক হিসেবে নরসিংদী এবং জেলা প্রশাসক হিসেবে কক্সবাজার ও চট্টগ্রাম জেলার তিনি দায়িত্ব পালন করেন।
তিনি দুর্নীতি দমন কমিশনের মহাপরিচালক ছাড়াও ঢাকা ও রংপুর  বিভাগের বিভাগীয় কমিশনার হিসেবে কর্মরত ছিলেন। ১ জানুয়ারি ২০২০ সালে সমাজকল্যাণ মন্ত্রণালয়ের পদোন্নতি পেয়ে সচিব পদে যোগদান করেন।
লোকমান হোসেন মিয়া

লোকমান হোসেন মিয়া একজন বাংলাদেশি সরকারি কর্মকর্তা যিনি বাংলাদেশ বিনিয়োগ উন্নয়ন কর্তৃপক্ষের নির্বাহী চেয়ারম্যান হিসেবে দায়িত্ব পালন করেছেন। এর আগে তিনি স্বাস্থ্য ও পরিবার কল্যাণ মন্ত্রণালয় এর স্বাস্থ্য সেবা বিভাগের সিনিয়র সচিব, বস্ত্র ও পাট মন্ত্রণালয়ের সচিব, খুলনা বিভাগের বিভাগীয় কমিশনার ও তথ্য ও যোগাযোগ প্রযুক্তি বিভাগের অতিরিক্ত সচিব হিসেবে কর্মরত ছিলেন। অনন্য কাজের স্বীকৃতিস্বরূপ তিনি “জনপ্রশাসন পদক ২০১৯” অর্জন করেন। ২৩ আগস্ট ২০২২ সরকার পরবর্তী ৩ বছর মেয়াদে সিনিয়র সচিব পদমর্যাদায় বাংলাদেশ বিনিয়োগ উন্নয়ন কর্তৃপক্ষ (বিডা) এর নির্বাহী চেয়ারম্যান হিসেবে নিয়োগ প্রদান করে।
লোকমান হোসেন মিয়া ১৯৬৩ সালে বরিশাল জেলার গৌরনদী উপজেলায় জন্মগ্রহণ করেন। তিনি ঢাকা বিশ্ববিদ্যালয় হতে ইতিহাসে স্নাতকোত্তর ডিগ্রী অর্জন করেন।
লোকমান হোসেন মিয়া বাংলাদেশ সিভিল সার্ভিস (প্রশাসন) ক্যাডারের ১৯৮৬ ব্যাচের একজন কর্মকর্তা। তিনি চাকরি জীবনে সিভিল এভিয়েশন অথরিটির পরিচালক, জীবন বীমা কর্পোরেশনের জেনারেল ম্যানেজার, প্রধানমন্ত্রীর কার্যালয়ের পরিচালক, নরসিংদী জেলা পরিষদের সচিব, মহেশপুর উপজেলায় ইউএনও, রাজধানী উন্নয়ন কর্তৃপক্ষের উপ-পরিচালক, অবিভক্ত ঢাকা সিটি করপোরেশনের জোনাল এক্সিকিউটিভ অফিসার, জাতীয় সংসদের হুইপের একান্ত সচিব, নারায়ণগঞ্জ সদর উপজেলা ও আড়াইহাজার উপজেলার সহকারী কমিশনার (ভূমি) সহ সরকারের অন্যান্য সেক্টর ও মন্ত্রণালয়ের বিভিন্ন দপ্তরসহ ৩০ টি বিভিন্ন পদে দায়িত্ব পালন করেছেন।
লোকমান হোসেন মিয়া বস্ত্র ও পাট মন্ত্রণালয়ের সচিব হিসেবে দায়িত্ব পালন করেছেন। এর আগে তিনি খুলনায় বিভাগীয় কমিশনার ও তথ্য ও যোগাযোগ প্রযুক্তি বিভাগ ও নৌপরিবহন মন্ত্রণালয়ের অতিরিক্ত সচিব, শ্রম ও কর্মসংস্থান মন্ত্রণালয়ের পরিচালক, পাওয়ার ডেভলপমেন্ট বোর্ডের সদস্য (এডমিন), ময়মনসিংহ জেলার জেলা প্রশাসক ও জেলা ম্যাজিস্ট্রেট হিসেবে দায়িত্ব পালন করেন। ১৪ জুন ২০২২ সালে তিনি সরকারী চাকরী থেকে অবসর গ্রহণ করেন। ২৩ আগস্ট ২০২২ সরকার তার অবসরোত্তর ছুটি বাতিল করে ৪ সেপ্টেম্বর অথবা যোগদানের তারিখ হতে পরবর্তী ৩ বছর মেয়াদে সিনিয়র সচিব পদমর্যাদায় বাংলাদেশ বিনিয়োগ উন্নয়ন কর্তৃপক্ষ (বিডা) এর নির্বাহী চেয়ারম্যান হিসেবে নিয়োগ প্রদান করে। 
২০২৪ সালের ১৪ আগস্ট অন্তর্বর্তীকালীন সরকার তার চুক্তি বাতিল করে।
অনন্য কাজের স্বীকৃতিস্বরূপ তিনি “জনপ্রশাসন পদক ২০১৯” অর্জন করেন।
লোকমান হোসেন মিয়া ব্যক্তিগত জীবনে বিবাহিত এবং তিন সন্তানের জনক। লোকমান হোসেন মিয়া ১৪ জুন ২০২২ তারিখ সরকারি চাকরি থেকে অবসর গ্রহণ করেন।
তিস্তা জংশন রেলওয়ে স্টেশন

তিস্তা রেলওয়ে স্টেশন বাংলাদেশের রংপুর বিভাগের লালমনিরহাট জেলার একটি রেলওয়ে স্টেশন।
বুড়ীমারি-লালমনিরহাট-পার্বতীপুর লাইনের কাউনিয়া থেকে লালমনিরহাট অংশে লালমনিরহাট জেলায় অবস্থিত।
তিস্তা রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
সৌরেন্দ্র নাথ চক্রবর্ত্তী

সৌরেন্দ্র নাথ চক্রবর্ত্তী একজন বাংলাদেশী রাজনীতিবিদ ও নওগাঁ-৩ আসনের সাবেক সংসদ সদস্য। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।
বি.এ.(অনার্স), এম.এ (রাষ্ট্র বিজ্ঞান), এল-এল.বি.,রাজশাহী বিশ্ববিদ্যালয় (সৈয়দ আমীর আলী হালের আবাসিক ছাত্র)। তিনি নিজ গ্রামের বালুভরা রাজেন্দ্র-ব্রজকিশোরী উচ্চবিদ্যালয় এন্ড কলেজ থেকে ১৯৭৬ সালে এসএসসি পাস করেন। উল্লেখ্য ঐতিহ্যবাহী এই শিক্ষাপ্রতিষ্ঠানটি তাঁর পিতামহ শশীভূষণ চক্রবর্ত্তীর হাতে গড়া। উনার পিতামহ ১৯০৭ থেকে ১৯৪৫ সাল পর্যন্ত এ প্রতিষ্ঠানের প্রতিষ্ঠাতা প্রধান শিক্ষক ছিলেন। ১৯৭৮ সালে নওগাঁ বিএমসি কলেজ থেকে এচএসসি এবং রাজশাহী বিশ্ববিদ্যালয় থেকে ১৯৮১ সালে বি.এ.(অনার্স), ১৯৮২ সালে এম এ এবং ১৯৮৪ সালে এল.এল.বি. পাস করেন। ছাত্রজীবনে তিনি বঙ্গবন্ধুর হাতে গড়া বাংলাদেশ ছাত্রলীগের কর্মী ছিলেন। উল্লেখ্য, ১৯৮০ সালে রাকসু নির্বাচনের সময় ছানা-রানা পরিষদে সক্রিয় ছিলেন।
সৌরেন্দ্র নাথ চক্রবর্ত্তী ১৯৬১ সালে নওগাঁ জেলার বদলগাছী উপজেলায় জন্মগ্রহণ করেন। তার পিতা ব্রজেন্দ্র নাথ চক্রবর্ত্তী ও মাতা সবিতা চক্রবর্ত্তী, তিনি দুই সন্তানের জনক।
২৬ নভেম্বর ২০২৩ সালে দ্বাদশ জাতীয় সংসদ নির্বাচনে বাংলাদেশ আওয়ামী লীগের সংসদ সদস্য প্রার্থী হিসেবে নওগাঁ-৩ আসনে মনোনয়ন লাভ করেন।
৭ জানুয়ারি ২০২৪ সালে অনুষ্ঠিত দ্বাদশ জাতীয় সংসদ নির্বাচনে নওগাঁ-৩ আসনে সংসদ সদস্য হিসেবে নির্বাচিত হন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
সোনিয়া সিং

সোনিয়া সিং একজন ভারতীয় টেলিভিশন অভিনেত্রী । তিনি ড কীর্তী মেহেরা হিসেবে তার ভূমিকার জন্য পরিচিত। স্টার ওয়ান এর সবচেয়ে জনপ্রিয় ধারাবাহিক "দিল মিল গেয়ি", তিনি রিচা থাকরাল হিসেবে"পরিচয়", সুষমা হিসেবে "ভাবি" এবং অন্তরা হিসেবে"কুমকুম - এক প্যায়ারা সা বন্ধন" ।
যৌন পাশা

যৌন পাশা বা সেক্স ডাইস একটি হল পাশা খেলা যৌন পরিবেশে শৃঙ্গারের উদ্দেশ্যে খেলা হয়। সংখ্যার পরিবর্তে, প্রতি পাশে লেখা থাকে একটি দেহের অংশের নাম; ঘোরা শেষে যে নামটা উপরে থাকে দেহের সেই অংশে অবশ্যই যৌন মনোযোগ দেয়া হয়। "ডেইলি প্রিন্সটোনিয়ান" পরামর্শ দিয়েছেন "জড়তা কাটিয়ে শৃঙ্গার বাড়ান বরফ ভাঙ্গতে এবং [তার] ফোরপ্লে বাড়ানোর জন্য" সেক্স ডাইস ঘূর্ণায়মান করার পরামর্শ দেন। "ইউনিভার্সিটি ডেইলি কানসান" উপদেশ দিয়েছেন, যারা বিশেষত অঙ্গহীন নয় (যারা নতুন এবং উদ্ভাবনী যৌনাসন চেষ্টা করেন নি) তারা অন্তত একবার যৌন পাশা নিক্ষেপ করবেন, এটা করবেন বিছানায় বৈচিত্র্য আনার জন্য।" 
বাণিজ্যিকভাবে উপলভ্য সংস্করণ, যাকে শৃঙ্গারের পাশাও বলা হয়, এতে দুটি পাশা থাকে, একটিতে দেহের অংশ এবং অপরটিতে ক্রিয়াকলাপ সহ; পাশ্বের রোলটি নির্ধারণ করবে যে কোন ক্রিয়াটি শরীরের কোন অংশে প্রয়োগ করতে হবে। স্পিন ম্যাগাজিনের মতে, খেলাটি বিশেষত আমেরিকান কিশোরদের মধ্যে জনপ্রিয়।
ইশিতা গঙ্গোপাধ্যায়

ইশিতা গঙ্গোপাধ্যায় একজন ভারতীয় টেলিভিশন অভিনেত্রী। 
তিনি অভিনয় শুরু করেন বাংলা টেলিভিশনে অভিনয়ের মাধ্যমে ৷তিনি বেশ কিছু বাংলা ধারাবাহিকে মূল চরিত্রে অভিনয় করেছেন ৷যেমন - ইটিভি বাংলার "অন্নপূর্ণা",মিসেস সিংহ রায়,ভাষা।তিনি বাংলা সিনেমাতে ও কাজ করেন।তিনি অন্নপূর্ণা গার্লস হাই স্কুল থেকে হাই স্কুল এডুকেশন সম্পূর্ণ করেন । পরে তিনি মুম্বাই পাড়ি দেন ৷ তিনি অনেক পরিশ্রম করে নিজেকে প্রতিষ্ঠিত করেন ৷তিনি নাচে বেশ দক্ষ।
বাংলাদেশের সংস্কৃতিমন্ত্রী

বাংলাদেশের সংস্কৃতিমন্ত্রী হলেন গণপ্রজাতন্ত্রী বাংলাদেশ সরকারের সংস্কৃতি বিষয়ক মন্ত্রণালয়ের দায়িত্বপ্রাপ্ত মন্ত্রী। তিনি সংস্কৃতি বিষয়ক মন্ত্রণালয়ের অধীনে সকল দপ্তর ও সংস্থারও মন্ত্রী। ১৯৭২ সালে শিক্ষা মন্ত্রণালয়ের অধীনে ‘সংস্কৃতি ও ক্রীড়া’ বিষয়ক একটি বিভাগ গঠিত হয় যা পরে ‘শ্রম ও কল্যাণ’ মন্ত্রণালয়ে যুক্ত করা হয়। তবে আবার এটিকে শিক্ষা মন্ত্রণালয়ে যুক্ত করা হয়। ১৯৭৮ সালে বিভাগটিকে ‘ক্রীড়া ও সংস্কৃতি বিষয়ক মন্ত্রণালয়’ নামে পৃথক করা হয় এবং ১৯৭৯ সালে ধর্ম বিষয়কে সম্পৃক্ত করে ‘ধর্ম, সংস্কৃতি ও ক্রীড়া বিষয়ক মন্ত্রণালয়’ নামকরণ করা হয়। ১৯৮০ সালে ধর্ম মন্ত্রণালয়কে আলাদা মন্ত্রণালয় এবং ক্রীড়া এবং সংস্কৃতি বিভাগ থেকে ক্রীড়া বিষয়ক কার্যাবলিকে পৃথক করে ‘যুব ও ক্রীড়া মন্ত্রণালয়’ গঠিত হয় এবং সংস্কৃতিকে পুনরায় শিক্ষা মন্ত্রণালয়ে দেওয়া হয়। পরে এটিকে পূর্ণাঙ্গ মন্ত্রণালয় করা হয়।
এই মন্ত্রণালয়ে দায়িত্ব পালন করা সকল মন্ত্রী, উপদেষ্টা, প্রতিমন্ত্রী এবং উপমন্ত্রীর তালিকা দেওয়া হয়েছে।
অগুস্ত স্ত্রিন্দবারি

ইয়োহান অগুস্ত স্ত্রিন্দবারি (; ২২ জানুয়ারি ১৮৪৯ - ১৪ মে ১৯১২) ছিলেন একজন সুয়েডীয় নাট্যকার, ঔপন্যাসিক, কবি, প্রাবন্ধিক ও চিত্রশিল্পী। ব্যক্তিগত অভিজ্ঞতালব্ধ বিষয় নিয়ে লিখে প্রসিদ্ধি অর্জন করা স্ত্রিন্দবারির সাহিত্যজীবনের ব্যপ্তি চার দশক। এই সময়ে তিনি ষাটের অধিক নাটক এবং ত্রিশের অধিক কল্পকাহিনী, জীবনী, ইতিহাস আশ্রিত লেখনী, সাংস্কৃতিক বিশ্লেষণ ও রাজনীতি নিয়ে লিখেছেন। নিরীক্ষাধর্মী এই লেখক বিভিন্ন ধরনের নাটকীয় পদ্ধতি, তথা স্বভাবজাত বিয়োগান্ত, নাটিকা, ও ঐতিহাসিক নাটক এবং অধিবাস্তব নাটকীয় পদ্ধতির প্রয়োগ দেখিয়েছেন। তার শুরুর লেখনীগুলো থেকেই তিনি নাটকীয়তা, ভাষা ও দৃশ্যমানতার অভিনব রূপের বিকাশ ঘটিয়েছেন। তাকে আধুনিক সুয়েডীয় সাহিত্যের জনক বলে অভিহিত করা হয় এবং তার "দ্য রেড রুম" (১৯৭৯) উপন্যাসটিকে প্রথম আধুনিক সুয়েডীয় উপন্যাস বলে বর্ণনা করা হয়।
স্ত্রিন্দবারি ১৮৪৯ সালের ২২শে জানুয়ারি সুইডেনের স্টকহোমে জন্মগ্রহণ করেন। তার পিতা কার্ল অস্কার স্ত্রিন্দবারি ছিলেন একজন শিপিং এজেন্ট এবং মাতার এলিনরা উলরিকা নরলিং ছিলেন একজন একজন গৃহপরিচারিকা। অগুস্ত তার পিতামাতার পরিণত বয়স পর্যন্ত বেঁচে যাওয়া তৃতীয় সন্তান। তার যখন সাত বছর বয়স তাদের পরিবার উত্তরে নরতুলসগাতানে চলে যায়। এক বছর পর তারা সাবাৎসবারিতে স্থানান্তরিত হয় এবং সেখানে তিন বছর থাকার পর পুনরায় নরতুলসগাতানে ফিরে আসে। তিনি ক্লারায় একটি স্কুলে চার বছর পড়াশোনা করেন। ১৮৬০ সালে তিনি ইয়াকবে একটি স্কুলে ভর্তি হন এবং সেখানে মাত্র এক বছর পড়াশোনা করেন। ১৮৬১ সালের শরতে তিনি স্টকহোল লাইসিয়ামে ভর্তি হন এবং সেখানে ছয় বছর পড়াশোনা করেন। শৈশবে তিনি প্রাকৃতিক বিজ্ঞান, আলোকচিত্রবিদ্যা, ধর্ম বিষয়ে আগ্রহী ছিলেন। তার যখন ১৩ বছর বয়স তখন তার মাতা মারা যান। তার পিতা তাদের আয়া এমিলিয়া শার্লট্টা পিটারসনকে বিয়ে করেন। ১৮৬৭ সালে তিনি স্নাতক পাস করেন এবং উপসালা বিশ্ববিদ্যালয়ে ভর্তি হন এবং ১৩ই সেপ্টেম্বর থেকে তার বিশ্ববিদ্যালয়ের পাঠ গ্রহণ শুরু হয়।
সৈয়দ দীদার বখত

সৈয়দ দীদার বখত বাংলাদেশের জাতীয় পার্টির একজন রাজনীতিবিদ, অন্যতম প্রভাবশালী প্রেসিডিয়াম সদস্য এবং সাবেক সংস্কৃতি ও তথ্য প্রতিমন্ত্রী। চতুর্থ জাতীয় সংসদে তিনি সাতক্ষীরা-১ আসনে জাতীয় পার্টি থেকে নির্বাচিত হয়ে সংসদ সদস্য হিসেবে দায়িত্ব পালন করেন।
দীদার ১৯৮৮ সালে চতুর্থ জাতীয় সংসদ নির্বাচনে জাতীয় পার্টির মনোনয়নে সাতক্ষীরা-১ আসন থেকে সংসদ সদস্য নির্বাচিত হন। ১৯৮৯ সালের ২৩ ডিসেম্বর তিনি এরশাদের মন্ত্রিসভায় সংস্কৃতি ও তথ্য প্রতিমন্ত্রীর দায়িত্ব পান এবং ১৯৯০ সালের ৬ ডিসেম্বর পর্যন্ত তিনি এ দায়িত্ব পালন করেন। ২০০০ সালে তিনি বাংলাদেশ জাতীয়তাবাদী দলে যোগদান করেন কিন্তু বিএনপি থেকে সাতক্ষীরা-১ আসনের মনোনয়ন না পাওয়ায় লিবারেল ডেমোক্র্যাটিক পার্টিতে যোগদান করেন। পরবর্তীতে তিনি পুনরায় জাতীয় পার্টিতে ফিরে আসেন এবং ২০১৯ সালের মে মাসে তাকে জাতীয় পার্টির প্রেসিডিয়াম সদস্য করা হয়।
ভেনেরিয়াম

ভেনেরিয়াম (দেবী ভেনাসের উপর ভিত্তি করে) ছিল প্রাচীন রোমান ব্যক্তিগত অ্যাপার্টমেন্টগুলির একটি উপাদান যা বিশেষত পম্পেইতে পাওয়া যায়। এটি মূলত যৌন ক্রিয়াকলাপের জন্য নিবেদিত বিশেষায়িত অ্যাপার্টমেন্ট বা ঘর। একটি ভেনেরিয়াম পাওয়া যায় জুলিয়া ফেলিক্সের হাউসে এবং অন্যটি হাউস অফ সেলাস্টে দুটাই পম্পেইয়ে। পরের ভেনেরিয়ামটিতে একটি বাগান সহ কয়েকটি পৃথক কক্ষ ছিল।
হাউস অফ জুলিয়া ফেলিক্সের একটি লাতিন শিলালিপিতে উল্লেখ ছিল যে "জুলিয়া ফেলিক্সের এস্টেটে ... একটি ভেনেরিয়াম", অন্যান্য বিষয়গুলির মধ্যে "আগস্টের আইডির প্রথম থেকে ষষ্ঠ অবধি পাঁচটি ধারাবাহিক বছরের জন্য সময় দেওয়া উচিত"। এর সাথে সংক্ষিপ্তসার এসকিউডিএলএনসি "সি কুইস ডোমির লেনোসিনিয়াম এক্সেরসেট নে কন্ডিকটো" ("এমন কাউকে আবেদন করতে দিও না যে, বাড়ীতেই পতিতালয় রাখে")। হাউস অব সেলুস্টিয়াসের ভেনেরিয়ামে একটি শয়নকক্ষ, একটি পালঙ্ক এবং একটি ল্যারিয়াম (পরিবারের মাজার) ছিল।
শ্বশুরবাড়ি জিন্দাবাদ (দ্ব্যর্থতা নিরসন)

শ্বশুরবাড়ি জিন্দাবাদ শিরোনামে নিম্নের বিষয় সমূহ নির্দেশিত হতে পারে-
কনস্তান্তিন স্তানিস্লাভ্‌স্কি

কনস্তান্তিন সের্গেইয়েভিচ স্তানিস্লাভ্‌স্কি (; ১৭ জানুয়ারি [পুরনো রীতিতে ৫ জানুয়ারি] ১৮৬৩ - ৭ আগস্ট ১৯৩৮) ছিলেন একজন রুশ মঞ্চ অভিনেতা ও নির্দেশক। তিনি অন্যতম সেরা চরিত্রাভিনেতা হিসেবে বহুল পরিচিত এবং তার পরিচালিত মঞ্চনাটকসমূহ তাকে তার প্রজন্মের অন্যতম শীর্ষস্থানীয় মঞ্চ নির্দেশক হিসেবে খ্যাতি পাইয়ে দিয়েছে। তার অভিনয়ের প্রশিক্ষণ, প্রস্তুতি, ও অনুশীলনের পদ্ধতির কৌশলের জন্য তার খ্যাতি ও প্রভাব রয়ে গেছে।
স্তানিস্লাভ্‌স্কি ৩৩ বছর বয়স পর্যন্ত অপেশাদার অভিনেতা ও মঞ্চ নির্দেশক হিসেবে কাজ করতেন। এরপর তিনি ভ্লাদিমির নেমিরভিচ-দানচেঙ্কোর সাথে যৌথভাবে জগদ্বিখ্যাত মস্কো আর্ট থিয়েটার প্রতিষ্ঠা করেন। এই নাট্যমঞ্চের ইউরোপে (১৯০৬) ও মার্কিন যুক্তরাষ্ট্রে (১৯২৩-২৪) সফর এবং এর মাইলফলক ছোঁয়া "দ্য সিগাল" (১৮৯৮) ও "হ্যামলেট" (১৯১১-১২) নাটকের মঞ্চায়ন তার খ্যাতির বিকাশে সহায়তা করে এবং মঞ্চনাটকে নতুন সম্ভাবনার দ্বার উন্মোচন করে। মস্কো থিয়েটারের কল্যাণে তিনি মস্কো ও বিশ্বব্যাপী তার সময়ের নতুন রুশ নাটক, বিশেষ করে আন্তন চেখভ, মাক্সিম গোর্কি ও মিখাইল বুলগাকভের নাটকগুলোর প্রসারে ভূমিকা রাখেন। পাশাপাশি তিনি বিভিন্ন ধরনের ধ্রুপদী রুশ ও ইউরোপীয় নাটক মঞ্চস্থ করেন।
স্তানিস্লাভ্‌স্কি ১৮৬৩ সালের ১৭ই জানুয়ারি [পুরনো রীতিতে ৫ জানুয়ারি] মস্কোতে জন্মগ্রহণ করেন। তিনি রাশিয়ার অন্যতম ধনী আলেকসেইয়েভ পরিবারে জন্মগ্রহণ করেন। তার জন্মনাম কনস্তান্তিন সের্গেইয়েভিচ আলেকসেইয়েভ এবং পরবর্তী কালে তিনি ১৮৮৪ সালে তার পিতামাতার নিকট থেকে তার অভিনয়ের কার্যক্রম গোপন রাখতে মঞ্চনাম "স্তানস্লাভ্‌স্কি" নাম গ্রহণ করেন। ১৯১৭ সালের কমিউনিস্ট বিপ্লবের পূর্ব পর্যন্ত তিনি প্রায়ই অভিনয় ও পরিচালনায় নিরীক্ষার জন্য তার উত্তরাধিকারসূত্রে লব্ধ সম্পদ ব্যবহার করতেন। তার পরিবারের আপত্তির জন্য তিনি ৩৩ বছর পর্যন্ত অপেশাদার মঞ্চে কাজ করেছেন।
স্তানিস্লাভ্‌স্কি ১৮৯৭ সালের ৪ঠা জুলাই [পুরনো রীতিতে ২২শে জুন] ভ্লাদিমির নেমিরভিচ-দানচেঙ্কোর সাথে সাক্ষাৎ করেন এবং যৌথভাবে মস্কো আর্ট থিয়েটার প্রতিষ্ঠা করেন, যা শুরুতে "মস্কো পাবলিক-অ্যাকসেসিবল থিয়েটার" নামে পরিচিত ছিল। তাদের ১৮ ঘণ্টা আলোচনা মঞ্চনাটকের ইতিহাসে কিংবদন্তি মর্যাদা লাভ করে।
অফিসার্স ক্লাব, ঢাকা

অফিসার্স ক্লাব, ঢাকা বাংলাদেশের ঢাকার একটি সরকারী অফিসার ক্লাব। 
১৯৬৭ সালে এটি প্রতিষ্ঠা করা হয়। সরকারের মন্ত্রিপরিষদ সচিব নির্বাহী কমিটির সভাপতি। প্রতি দুই বছর অন্তর গোপন ব্যালটের মাধ্যমে নির্বাহী কমিটির সদস্যগণ নির্বাচিত হন। বর্তমানে সাধারণ সম্পাদক হলেন মোহাম্মদ মেজবাহ উদ্দিন চৌধুরী। 
ক্লাবের কার্যক্রম এর মধ্যে খেলাধুলা বিভিন্ন প্রতিযোগিতা আয়োজন এবং ত্রান তহবিল দান করা ও সদস্যদের সহযোগিতা করা।
রেজাউল আহসান

রেজাউল আহসান একজন বাংলাদেশি সরকারি কর্মকর্তা যিনি গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেছেন। তিনি এর আগে মন্ত্রিপরিষদ বিভাগের অতিরিক্ত সচিব হিসেবে কর্মরত ছিলেন। বর্তমানে তিনি বাংলাদেশ এনজিও ফাউন্ডেশনের চেয়ারম্যান হিসেবে দায়িত্ব পালন করছেন।
রেজাউল আহসান ১৯৬২ সালে রংপুর জেলার মিঠাপুকুর উপজেলায় জম্মগ্রহণ করেন।
রেজাউল আহসান বাংলাদেশ সিভিল সার্ভিস (প্রশাসন) ক্যাডারের অষ্টম ব্যাচের (১৯৮৬) কর্মকর্তা। ১৯৮৯ সালে তিনি বাংলাদেশ সিভিল সার্ভিসে যোগদান করে প্রশাসনের বিভিন্ন পদে দায়িত্ব পালন করেছেন।
তিনি সহকারী কমিশনার ও ম্যাজিস্ট্রেট, উপজেলা নির্বাহী অফিসার, অতিরিক্ত জেলা প্রশাসক এবং কুমিল্লা জেলা প্রশাসক ও জেলা ম্যাজিস্ট্রেট সহ বিভিন্ন দায়িত্ব পালন করেন। তিনি উপসচিব হিসেবে জনপ্রশাসন মন্ত্রণালয়ে, যুগ্ম সচিব ও অতিরিক্ত সচিব হিসেবে অর্থ বিভাগ, অর্থ মন্ত্রণালয়ে এবং সচিব হিসেবে মন্ত্রিপরিষদ বিভাগে দায়িত্ব পালন করেন।
যৈবতী কন্যার মন

যৈবতী কন্যার মন হচ্ছে ২০২১ সালের বাংলাদেশী সঙ্গীতধর্মী নাট্য চলচ্চিত্র। চলচ্চিত্রটি পরিচালনা ও চিত্রনাট্য লিখেছেন নারগিস আক্তার। এটি বাংলাদেশ সরকার কর্তৃক অনুদানে নির্মিত চলচ্চিত্র। এতে কেন্দ্রীয় চরিত্রে অভিনয় করেছেন গাজী আব্দুন নূর ও সায়ন্তনী দত্ত। পাশাপাশি গাজী রাকায়েত ও গোলাম ফরিদা ছন্দা সহ অন্যান্যরা বিভিন্ন গুরুত্বপূর্ণ ভূমিকা অভিনয় করেছেন।
২০১৩ সালের ২১ আগস্ট বিএফডিসির জহির রায়হান কালার ল্যাবে "যৈবতী কন্যার মন" চলচ্চিত্রের আনুষ্ঠানিক মহরত অনুষ্ঠিত হয়।
সৈয়দ আলী আশরাফ

সৈয়দ আলী আশরাফ (৩০ জানুয়ারি ১৯২৪ - ৭ আগস্ট ১৯৯৮) ছিলেন একজন বাংলাদেশী ইসলামী পণ্ডিত এবং একাডেমিক। তিনি করাচী বিশ্ববিদ্যালয়ের ইংরেজি বিভাগের প্রধান এবং ইংরেজির অধ্যাপক ছিলেন এবং তিনি জ্ঞান ইসলামীকরণের মডেল তৈরী করেন,যা পরবর্তীতে ইসলামিক জীবনে ব্যাপক সাড়া ফেলে। পরবর্তীতে তিনি ১৯৮০ সালে সৌদি আরবের জেদ্দায় বিশ্ব ইসলামী শিক্ষা কেন্দ্রের মহাপরিচালক হন। তিনি ক্যামব্রিজের ইসলামিক একাডেমির প্রতিষ্ঠাতা ও মহাপরিচালকও ছিলেন। ১৯৯৮ সালে বাংলাদেশে মৃত্যুর আগ পর্যন্ত তিনি দারুল ইহসান বিশ্ববিদ্যালয়ের প্রতিষ্ঠাতা উপাচার্য ছিলেন।
সৈয়দ আলী আশরাফ বাংলাদেশের ঢাকায় জন্মগ্রহণ করেন। তিনি ঢাকা বিশ্ববিদ্যালয় থেকে ইংরেজিতে স্নাতকোত্তর ডিগ্রি অর্জন করেন এবং কেমব্রিজের ফিটজউইলিয়াম কলেজ থেকে ইংরেজি সাহিত্যে অনার্স এবং পিএইচডি অর্জন করেন।
তিনি পূর্ব পাকিস্তানের একটি বিশ্ববিদ্যালয়ে শিক্ষকতা শুরু করেছিলেন। তিনি নিম্নলিখিত পদগুলিতে অধিষ্ঠিত ছিলেন:
তিনি একজন বিশিষ্ট লেখক এবং সম্পাদক ছিলেন এবং বিভিন্ন বই এবং অনেক নিবন্ধ সম্পাদনার পাশাপাশি লিখালিখি করেছেন। তার লেখা কিছুর বইয়ের মধ্যে অন্তর্ভুক্ত আছে:
কোহিমার যুদ্ধ

কোহিমার যুদ্ধ বা কোহিমার লড়াই ১৯৪৪ সালে দ্বিতীয় বিশ্বযুদ্ধের সময় জাপানিসেনার ভারত-এর সাথে যুদ্ধের এক গুরুত্বপূর্ণ যুদ্ধ৷ ১৯৪৪ সালে উত্তর-পূর্ব ভারতের নাগাল্যান্ড রাজ্যের কোহিমায় ৪ এপ্রিল থেকে ২২ জুন পর্যন্ত তিনটি পর্যায়ে এই যুদ্ধটি সংঘটিত হয়েছিল৷ ৩ এপ্রিল থেকে ১৬ এপ্রিল পর্যন্ত জাপানি সেনা কোহিমা পাহাড় দখল করতে চেষ্টা করে৷ এই পাহাড়ে থাকা পথেে ইম্ফলে থাকা ভারতীয় এবং ব্রিটিশ সৈন্যবাহিনীতে রসদ-পাতি পাঠানো হয়েছিল৷ ১৮ এপ্রিল থেকে তেরো মের মধ্যে নতুনভাবে আসা ব্রিটিশ এবং ভারতীয় সৈন্যবাহিনী ইতোমধ্যে জাপানি সৈন্য দখল করা শহরসমূহ থেকে মুক্ত করতে প্রতি-আক্রমণ আরম্ভ করে৷ জাপানি সৈন্য কোহিমা পাহাড় থেকে পিছু হঠতে বাধ্য হয় কিন্তু কোহিমা-ইম্ফল বাটটি দখলে রাখে৷ ১৬ মে থেকে ২২ জুন পর্যন্ত ব্রিটিশ এবং ভারতীয় সেনা অধিক পরাক্রমে জাপানি সৈন্যকে বাধা দিয়ে বাটটি মুক্ত করতে সক্ষম হয়৷ ২২ জুনের দিন কোহিমা এবং ইম্ফল থেকে ব্রিটিশ এবং ভারতীয় সৈন্যবাহিনী ১০৯ নং মাইলস্টোন পাওয়ার পর এই যুদ্ধের অবসান ঘটে৷
কোহিমা যুদ্ধকে প্রায়শ ’প্রাচ্যের স্টালিনগ্রাড’ বলে অভিহিত করা হয়৷ ২০১৩ সালে ব্রিটিশ জাতীয় সেনা সংগ্রহালয় কোহিমার যুদ্ধকে ’ব্রিটেনের সর্বশ্রেষ্ঠ লড়াই’ ("Britain's Greatest Battle") বলে আখ্যা দেয়৷
জাপানের ভারত আক্রমণ (কোড নাম: অপারেশন U-Go), মণিপুরের ইম্ফলে বহর পেতে থাকা ব্রিটিশ সৈন্যের (British IV Corps) করা আক্রমণ ছিল৷ এই যুদ্ধর মূল উদ্দেশ্য ছিল মিত্রপক্ষের আক্রমণের পরিকল্পনাসমূহে ইতি টানা৷ জাপানের পঞ্চদশ সৈন্যবাহিনীর কমাণ্ডার জেনারেল রেনিয়া মোটাগুচ্চি এই পরিকল্পনাকে বিকাশ করে ভারত আক্রমণ করে ব্রিটিশ শাসনকে ওপরাবার সিদ্ধান্ত নেন৷ জাপানি সৈন্য ভারতের ভূমি নিজেদের দখলে আনতে পারলে জাপানি সৈন্যদের ভারতের স্বাধীনতা সংগ্রামীদের উৎসাহিত করারও পরিকল্পনা ছিল৷ তাছাড়া ইম্ফলের চারপাশের শহরসমূহ জাপান দখল করলে আমেরিকা সেইসময় চীনের চিয়াং চাই শেক (Chiang Kai Shek) -এর সৈন্যদের দেওয়া সাহায্যটি বাধা পড়ত এই যুক্তিসমূহের সব বিভাগেে পতিয়ন নিয়াই ভারত আক্রমণ করার সিদ্ধান্ত ১৯৪৪ সালের ৭ জানুয়ারীর দিন ইম্পেরিয়াল জেনারেল হেডকোয়ার্টারে (Imperial General Headquarters) গৃহীত হয়৷
এই পরিকল্পনার একটা অংশ ছিল জাপানি ৩১তম ডিভিজনের সৈন্যবাহিনী (৫৮ নং রেজিমেন্ট, ১২৪ নং রেজিমেন্ট, ১৩৮ নং রেজিমেন্ট এবং ৩১তম মাউন্টেইন আর্টিলারী রেজিমেন্টে গঠিত)কে কোহিমা দখল করতে পাঠোনো এবং ইম্ফলের সাথে যোগাযোগ বিছিন্ন করে দেওয়া৷ মোটাগুচ্চি ব্রহ্মপুত্র উপত্যকার সেইসময়ের মূল পরিচালনা কেন্দ্র ডিমাপুর পর্যন্ত ৩১ম ডিভিজনকে পাঠিয়ে কোহিমা বিজয়ের সুবিধা নেওয়ারও পরিকল্পনা করেন৷
৩১ম ডিভিজনের কমাণ্ডার লেফটেন্যান্ট জেনারেল কোটোকো সাটু (Kotoku Sato) তাঁকে দেওয়া ভূমিকা নিয়ে সন্তুষ্ট হতে পারেননি৷ তাঁকে পরিকল্পনার পর্যায়ে অংশগ্রহণ করার সুযোগ দেওয়া হয়নি এবং কোহিমা বিজয় সম্পর্কে তিনি সন্দিহানও ছিলেন৷ তিনি ইতোমধ্যে সৈন্যবাহিনীকে বলেন যে তাঁদের সবার রোগগ্রস্ত হয়ে মৃত্যমুখে পড়ার সম্ভাবনাই অধিক৷ সাটুর সঙ্গে বিশালসংখ্যক জাপানি প্রধানের মোটাগুচ্চির সদ্ভাব ছিল না৷ 
১৯৪৪ সালের ১৫ মার্চে জাপানি সৈন্যের ৩১ম বিভাগ চিন্দউইন নদী পার হয়ে প্রায় ৬০ মাইলজোড়া (৯৭ কিমি) প্রতিবন্ধক (front) গঠন করে উত্তর-পশ্চিম দিকে মুখ করে অরণ্যের পথ দিয়ে এগোতে থাকে৷ 
কোহিমা যুদ্ধে আজাদ হিন্দ ফৌজের মৃত সৈনিকদের যুদ্ধ-স্মারক পেটিকায় লিখিত আছে — ""When you go home, tell them of us and say-For their tomorrow, we gave our today""
কাঁওড় যাত্রা

কাঁওড় যাত্রা শিবভক্তদের বার্ষিক তীর্থযাত্রা। এই তীর্থযাত্রীদের কাঁওড়ীয়া বা ভোলে বলে। তাঁরা উত্তরাখণ্ড-এর হরিদ্বার, গোমুখ, গঙ্গোত্রী এবং বিহার-এর সুলতানগঞ্জে পবিত্র গঙ্গা নদীর জল আনতে যায়। লাখ লাখ ভক্ত গঙ্গার পবিত্র জল বহুদূর বহন করে স্থানীয় শিব মন্দির বা বিশেষ মন্দির যেমন মীরাটের পুরা মহাদেব এবং ঔঘরনাথ ও কাশী বিশ্বনাথ, বৈদ্যনাথ এবং ঝাড়খণ্ড-এর দেওঘরে জলাবিশেষ করে।
ধর্মীয় রীতিতে পবিত্র উৎসের জল কাঁধের ভারের দুইদিকে নিয়ে যাত্রা করা পুণ্যার্থীদের কাঁওড় বলে। প্রারম্ভে এই যাত্রা সীমিত লোকের মধ্যে সীমাবদ্ধ ছিল। ১৯৮০র দশকের শেষদিকে এই যাত্রা জনপ্রিয়তা অর্জন করে। বর্তমান হরিদ্বারের কাঁওড় যাত্রা ভারত-এর অন্যতম বৃহৎ ভক্তের সমাগম হওয়া শহরে পরিগণিত হয়েছে। বর্তমানে এই উৎসব গোটা ভারতে জনপ্রিয় হয়ে উঠেছে।
কাঁওড় যাত্রায় কাঁওড়ীয়ারা কাঁধে এক বিশেষ ধরনর ভার বহন করে। সাধারণতে বাঁশ দ্বারা নির্মিত এই ভারের দুদিকে জল বহন করার ব্যবস্থা থাকে। এই ভারটিকে কাঁওড় বলে এবং এই যাত্রার নাম এর থেকেই এসেছে।
কাঁওড় যাত্রা হিন্দু ধর্মগ্রন্থ পুরাণে উল্লিখিত সমুদ্র মন্থন-এর সঙ্গে জড়িত। সমুদ্রমন্থনে প্রথমে অমৃতের পরিবর্তে হলাহলের অভির্ভাব হয়েছিল। এই বিষের ভয়ানক পরিনাম থেকে জগতকে উদ্ধার করতে দেবাদিদেব মহাদেবে বিষপান করেছিলেন। কিন্তু হলাহলের ঋণাত্মক প্রভাবের জন্য শিব কষ্ট পাচ্ছিলেন। তেত্রাযুগে শিবের পরম ভক্ত রাবণ কাঁওড়ে পবিত্র গঙ্গার জল এনে রামেশ্বর জ্যোতির্লিঙ্গে জলাভিষেক করেছিলেন এবং ভগবান শিব হলাহলের ঋণাত্মক প্রভাব থেকে মুক্তি লাভ করেছিলেন।
বোল বম বা বল বম ভারত এবং নেপাল-এর শিবভক্তগণ শিবের গুণ-গরিমা গান করা বার্ষিক তীর্থযাত্রা। এই উৎসব শ্রাবণ মাস বা শাওন মাসে অনুষ্ঠিত হয়। ভক্তরা গঙ্গা বা অন্য কোনো পবিত্র উৎসর জল কাঁওড়ে নিয়ে কাঁধে তুলে নেয়। এই যাত্রায় কাঁওড়ীয়ারা গেরুয়া বসন পরিধান করে খালি পায়ে শিব মন্দিরে উপস্থিত হয়ে জলাভিষেক করে। সাধারণত এই যাত্রায় কাঁওড়ীয়ারা সপরিবারে, আত্মীয়স্বজন, কাছের প্রতিবেশীদের সাথে যাত্রা করে। এই যাত্রায় তাঁরা 'বোল বম' বা 'বল বম' অর্থাৎ শিবের নাম উচ্চারণ করে। এর সঙ্গে তাঁরা ভজন স্তুতিমূলকসংগীত গেয়ে ভগবান শিবের নাম নেয়।
শ্রাবণ বা শাওন মাস ভগবান শিবের প্রতি উৎসর্গিত। ভক্তদের বেশিরভাগই শাওন মাসের সোমবারে ব্রত উপাসনা করে। তদুপরি শ্রাবণ মাস হিন্দু মান্যতা অনুসারে পবিত্র চতুর্মাস কালের অন্তর্ভুক্ত, তাই এই মাসে তীর্থযাত্রা এবং পবিত্র নদীতে স্নান করা হয়। এই সময় হাজার হাজার ভক্ত গেরুয়া বসন পরিধান করে হরিদ্বার, গঙ্গোত্রী এবং গোমুখের গঙ্গার জল আনতে যায়। এর সঙ্গে অন্য অন্য পবিত্র স্থল থেকে জল এনে স্থানীয় বা প্রধান শিবলিঙ্গে অর্পণ করে। এই যাত্রায় বেশি সংখ্যক পুরুষ অংশ নেয় যদিও কিছুসংখ্যক মহিলাও এতে অংশগ্রহণ করে। এইযাত্রায় বেশিরভাগই খালি পায় যায় যদিও বেশি দূরত্বের শহর সমূহে বিভিন্ন বাহনের সহায়তায় যাওয়া হয়। বিভিন্ন সংগঠন এই যাত্রার যাত্রীদের সুবিধার্থে স্থানে স্থানে ক্যাম্পের আয়োজন করে। বর্তমানে এই যাত্রা ভারতের সব শহরে ছড়িয়ে পড়েছে। পবিত্র স্থল থেকে জল আনার পর সেই জল শ্রাবণ মাসের ত্রয়োদশী তিথিতে বা মহাশিবরাত্রির দিন শিবলিঙ্গের জলাভিষেক করা হয়ে থাকে।
মহেন্দ্রনগর রেলওয়ে স্টেশন

মহেন্দ্রনগর রেলওয়ে স্টেশন বাংলাদেশের রংপুর বিভাগের লালমনিরহাট জেলার একটি রেলওয়ে স্টেশন।
বুড়ীমারি-লালমনিরহাট-পার্বতীপুর লাইনের কাউনিয়া থেকে লালমনিরহাট অংশে লালমনিরহাট জেলায় এ স্টেশনটি অবস্থিত।
মহেন্দ্রনগর রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
বুড়িমারী–লালমনিরহাট–পার্বতীপুর রেলপথ

বুড়িমারী-লালমনিরহাট-রংপুর-পার্বতীপুর লাইনটি পশ্চিমাঞ্চল রেলওয়ের অধীনে রক্ষনাবেক্ষণ ও পরিচালিত হয়।
বুড়িমারি-লালমনিরহাট-পার্বতীপুর লাইনে ২৪টি রেলওয়ে স্টেশন আছে। নিম্নে তা উল্লেখ করা হলো:
মোঘলহাট - গোলকগঞ্জ(ভারত) রেললাইন ১৯৬৫ সালের পর বন্ধ হয়ে যায়। মোঘলহাট -গোলকগঞ্জ সেকশনটি মিটারগেজ রেললাইন ছিলো। মোঘলহাট থেকে লাইনটি ভারতের গিতলদহ থেকে বামনহাট হয়ে বাংলাদেশের (পাটেশ্বরী-ভুরুঙ্গামারি-সোনাহাট) হয়ে আবার ভারতে ঢুকে গোলকগঞ্জ পর্যন্ত যায়। পরে পাটেশ্বরী-ভুরুঙ্গামারি-সোনাহাট এর বাংলাদেশি অংশ তুলে ফেলা হয়। এখন সোনাহাট সেতু সড়ক সেতু হিসেবে ব্যবহৃত হচ্ছে।
১৮৭৯ সালে তৈরি পার্বতীপুর-লালমনিরহাট-বুড়িমারী লাইনের একটি শাখা তিস্তা জংশন থেকে বের হয়ে কুড়িগ্রাম পর্যন্ত যায়। এটি প্রথমে ন্যারোগেজ লাইন ছিল। তিস্তা জংশন থেকে কুড়িগ্রাম পর্যন্ত লাইনটিকে ১৯২৮-১৯২৯ সালে মিটারগেজ রুপান্তর করা হয়। পরবর্তীতে ১৯৬৭ সালে কুড়িগ্রাম থেকে চিলমারী পর্যন্ত নতুন ২৮.৫৫ কিলোমিটার মিটারগেজ রেললাইন তৈরি হয়। কিন্তু ১৯৭০ এর দশকের প্রথম দিকের বন্যায় চিলমারী রেলওয়ে স্টেশন বহ্মপুত্র নদী গর্ভে বিলীন হয়ে যায়। বর্তমানে শুধু রমনা বাজার রেলওয়ে স্টেশন পর্যন্ত ট্রেন চলাচল করে। তিস্তা জংশন থেকে রমনা বাজার রেলপথের দৈর্ঘ্য ৫৬ কিলোমিটার।
ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে ফুলছড়ি (তিস্তামুখ) এর সান্তাহার থেকে ৯৪ কিলোমিটার দীর্ঘ (৫৮ মাইল) মিটারগেজ রেলপথ ট্র্যাক নির্মিত। বর্তমানে লাইন ফুলছড়ি উপজেলার বালাসী ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া-কাউনিয়া লাইন ১৯০৫ সালে নির্মাণ করা হয়।
উত্তরবঙ্গ মেইল
কামাল উদ্দিন তালুকদার

কামাল উদ্দিন তালুকদার একজন বাংলাদেশি সরকারি কর্মকর্তা যিনি ১৩ নভেম্বর ২০১৮ সাল থেকে ৫ নভেম্বর ২০১৯ পর্যন্ত গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেছেন। এর আগে তিনি জাতীয় পরিকল্পনা ও উন্নয়ন একাডেমির মহাপরিচালক (সরকারের সচিব) ও পার্বত্য চট্টগ্রামবিষয়ক মন্ত্রণালয়ের অতিরিক্ত সচিব হিসেবে কর্মরত ছিলেন।
কামাল উদ্দিন তালুকদার বাংলাদেশ সিভিল সার্ভিস (প্রশাসন) ক্যাডারের সপ্তম ব্যাচের (১৯৮৫) কর্মকর্তা। ১৫ ফেব্রুয়ারি ১৯৮৮ সালে চাঁদপুর জেলা প্রশাসক কার্যালয়ে সহকারী কমিশনার হিসেবে চাকুরি জীবন শুরু করে তিনি কচুয়া উপজেলা ও চাঁদপুর সদর উপজেলা সহকারী কমিশনার, খাগড়াছড়ি সদর উপজেলা উপজেলা ম্যাজিস্ট্রেট, চট্টগ্রাম সিটি কর্পোরেশনের ম্যাজিস্ট্রেট, কুষ্টিয়া ও বরিশাল জেলায় সহকারী কমিশনার ও ১ম শ্রেণীর ম্যাজিস্ট্রেট হিসেবে দায়িত্ব পালন করেন। এ ছাড়াও তিনি চট্টগ্রামের আনোয়ারা উপজেলা, দৌলতপুর এবং লংগদু উপজেলায় নির্বাহী কর্মকর্তা এবং গাজীপুর জেলার জেলা প্রশাসক হিসেবে দায়িত্ব পালন করেছেন।
তিনি পার্বত্য চট্টগ্রামবিষয়ক মন্ত্রণালয়ের অতিরিক্ত সচিব থাকাকালীন পূর্ণ সচিবে পদোন্নতি পেয়ে জাতীয় পরিকল্পনা ও উন্নয়ন একাডেমির মহাপরিচালক নিয়োগ পেয়েছিলেন। অবসরে যাওয়ার আগে তিনি ১৩ নভেম্বর ২০১৮ সাল থেকে ৫ নভেম্বর ২০১৯ পর্যন্ত গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেন।
ইয়া মুহাম্মাদ

ইয়া মুহাম্মদ (আরবি : يا محمد), বা "ইয়া রাসুলাল্লাহ" এমন কিছু অভিব্যক্তি যা কিছু মুসলমানগণ ব্যবহৃত করে থাকে, যার অর্থ যথাক্রমে " "ওহ মুহাম্মদ" " বা " "ওহ আল্লাহর দূত" "। 
বাক্যাংশটির অর্থ "ও [নাম]"। আক্ষরিক, শব্দ "ইয়া" মানে "হে" (কাউকে সম্বোধনে ব্যক্তিকে সরাসরি নির্দেশ বোধক শব্দ)। একে অপরকে ডেকে আনার জন্য আরবদের ব্যবহৃত একটি সাধারণ উপসর্গ এটি। মোহাম্মদ নামের কাউকে আরবিতে "ইয়া মোহাম্মদ" হিসাবে সম্বোধন করেন। 
কথায় কথায় 'ইয়া' শব্দের মাধ্যমে সাহায্যের জন্য আল্লাহকে ডাকতে ব্যবহৃত হয়। এটি নবী (ইয়া মুহাম্মদ) বা তাঁর পরিবার, সহচর এবং সম্মানিত ব্যক্তিত্বের মাধ্যমে শাফায়াত চাইতেও ব্যবহৃত হয়। এটি শিরকের থেকে পৃথক, কারণ এই বিশ্বাস যে, এই ব্যক্তিরা তাদের আহ্বানের ফলে যে কোন সহায়তা দেয়, তা কেবলমাত্র আল্লাহর অনুমতিক্রমে। সালাফি সম্প্রদায় বিশ্বাস করে, এই কাজ শিরক ও কুফরের সমতুল্য।
সৌদি আরবে, "ইয়ামুহাম্মাদ" কথোপকথন শুরু করার জন্য একজন অপরিচিত ব্যক্তিকে সম্বোধন করতে ব্যবহৃত হয়। একে অপরিচিত ব্যক্তিকে সম্বোধনের অন্যতম শালীন ও সম্মানজনক উপায় হিসাবে বিবেচনা করা হয়, যেহেতু মুহম্মদকে সবচেয়ে সম্মানজনক নাম হিসাবে বিবেচনা করা হয়, তাই বিশ্বব্যাপী মুসলমানদের মধ্যে এর জনপ্রিয়তা রয়েছে।
মোহাররমের স্মরণে "ইয়া হুসেন", "ইয়া আলী" ও "ইয়া" "রসুলুল্লাহর" ("আল্লাহর রাসূল!") স্বতঃস্ফূর্ত স্লোগান খুব সাধারণ। এই জাতীয় অনুষ্ঠানে স্লোগানগুলি বেশিরভাগ সময়ে দৃঢ় সমর্থনের বিক্ষোভে ব্যবহার হয়। 
ওহাব্বী/সালাফি সম্প্রদায় মতে ইসলামের ব্যাখ্যায় "ইয়া আলী", "ইয়া রসুলুল্লাহ এবং" ইয়া হুসেন "এর বক্তব্যের বিরোধী কারণ তারা বিশ্বাস করে, এই লোকেরা বেঁচে নেই এবং তারা তাদের শুনতে পারে না। তবুও শিয়া ও সুনির্দিষ্টদের অধিকাংশই এই গোষ্ঠীটি এটিকে সাহায্যের জন্য অনুরোধ করার অনুমতিযোগ্য রূপ বলে বিশ্বাস করে। সুন্নী স্কুলে এটিকে আল্লাহ এবং শিয়া সম্প্রদায়ের প্রতি আহ্বানকারী হিসাবে বিশ্বাস করে, এবং এটি আল্লাহকে ডাকছে না বরং কেবল তাদের সহায়তা কামনা করছে বলে চিন্তার মধ্যে পার্থক্য রয়েছে।
এস. এম. গোলাম ফারুক

এস. এম. গোলাম ফারুক একজন বাংলাদেশি সরকারি কর্মকর্তা যিনি সর্বশেষ বাংলাদেশ সরকারি কর্ম কমিশনের একজন সদস্য হিসেবে নিযুক্ত ছিলেন। ইতিপূর্বে তিনি স্থানীয় সরকার, পল্লী উন্নয়ন ও সমবায় মন্ত্রণালয়ের সিনিয়র সচিব হিসেবে দায়িত্ব পালন শেষে অবসর গ্রহণ করেন। এর আগে তিনি বেসামরিক বিমান পরিবহন ও পর্যটন মন্ত্রণালয়ের সচিব এবং বাংলাদেশ পরিকল্পনা কমিশনের সদস্য হিসেবে দায়িত্ব পালন করেন।
এস.এম. গোলাম ফারুক ১ জুন ১৯৬০ সালের শরীয়তপুরে জন্মগ্রহণ করেন। তিনি ঢাকা বিশ্ববিদ্যালয় থেকে সমাজবিজ্ঞান বিভাগ হতে ১৯৮১ বিএসএস ও ১৯৮২ সালে এমএসএস ডিগ্রী লাভ করেন। তিনি যুক্তরাজ্যের ব্রাডফোর্ড ইউনিভার্সিটি, ওয়ার্ল্ড ব্যাংক ইনস্টিটিউট, চীনের ন্যাশনাল স্কুল অব এ্যাডমিনিস্ট্রেশন, যুক্তরাষ্ট্রের হার্ভার্ড ইউনিভার্সিটির বিভিন্ন কোর্সে অংশগ্রহণ করেন।।
গোলাম ফারুক বাংলাদেশ সিভিল সার্ভিস (প্রশাসন) ক্যাডারে ১৯৮৩ সালে যোগদান করেন। তিনি অতিরিক্ত সচিব হিসেবে শিক্ষা মন্ত্রণালয় ও জনপ্রশাসন মন্ত্রণালয়ে দায়িত্ব পালন করেন। যুগ্মসচিব হিসেবে তিনি শিল্প ও জনপ্রশাসন মন্ত্রণালয়ে দায়িত্ব পালন করেন।
ফারুক প্রধানমন্ত্রীর কার্যালয়ে পরিচালকসহ সিনিয়র সহকারী সচিব হিসেবে প্রতিরক্ষা মন্ত্রণালয় এবং মাঠ প্রশাসনে অতিরিক্ত জেলা প্রশাসক, উপজেলা নির্বাহী কর্মকর্তা ও ১ম শ্রেণীর ম্যাজিস্ট্রেট হিসেবে দায়িত্ব পালন করেন।
তিনি ১৯ সেপ্টেম্বর ২০১৮ থেকে ১২ নভেম্বর ২০১৮ সাল পর্যন্ত ১৯ সেপ্টেম্বর ২০১৮ থেকে ১২ নভেম্বর ২০১৮ সাল পর্যন্ত গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেছেন।
এর পূর্বে তিনি ১৬ এপ্রিল ২০১৮ থেকে ১৯ নভেম্বর ২০১৮ সাল পর্যন্ত বেসামরিক বিমান পরিবহন ও পর্যটন মন্ত্রণালয়ের সচিব হিসেবে দায়িত্ব পালন করেন। এ পদে যোগদানের পূর্বে তিনি  তদপূর্বে তিনি বাংলাদেশ পরিকল্পনা কমিশনের সদস্য (সরকারের সচিব) হিসেবে দায়িত্ব পালন করেন।
তিনি ১৫ সেপ্টেম্বর ২০১৯ সালে বাংলাদেশ সরকারি কর্ম কমিশনের (পিএসসি) সদস্য নিযুক্ত হন। 
২০২৪ সালের ৮ অক্টোবর তিনি পিএসসি'র সদস্যপদ থেকে পদত্যাগ করেন।
মাফরূহা সুলতানা

মাফরূহা সুলতানা একজন বাংলাদেশি সরকারি কর্মকর্তা যিনি ৭ মে ২০১৭ থেকে ৪ এপ্রিল ২০১৮ সাল পর্যন্ত গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেছেন। এর আগে তিনি বাংলাদেশ রপ্তানি উন্নয়ন ব্যুরোর ভাইস চেয়ারম্যান হিসেবে কর্মরত ছিলেন।
মাফরূহা সুলতানা বাংলাদেশ সিভিল সার্ভিস (প্রশাসন) ক্যাডারে যোগদান করে প্রশাসনের বিভিন্ন পদে দায়িত্ব পালন করেছেন। তিনি বাংলাদেশ রপ্তানি উন্নয়ন ব্যুরোর ভাইস চেয়ারম্যান হিসেবে কর্মরত ছিলেন। ৭ মে ২০১৭ থেকে ৪ এপ্রিল ২০১৮ সাল পর্যন্ত তিনি গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেছেন।
প্রশান্ত কুমার রায়

প্রশান্ত কুমার রায় একজন বাংলাদেশি সরকারি কর্মকর্তা যিনি ২০ মার্চ ২০১৬ থেকে ১৪ এপ্রিল ২০১৭ সাল পর্যন্ত গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেছেন।
প্রশান্ত কুমার রায় বাংলাদেশ সিভিল সার্ভিস (প্রশাসন) ক্যাডারে যোগদান করে প্রশাসনের বিভিন্ন পদে দায়িত্ব পালন করেছিলেন। তিনি ২০ মার্চ ২০১৬ থেকে ১৪ এপ্রিল ২০১৭ সাল পর্যন্ত গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেছেন।
বিভিন্ন অনিয়ম ও জ্ঞাত আয় বহির্ভূত সম্পদ অর্জনের অভিযোগে ২৯ অক্টোবর ২০১৯ সালে দুর্নীতি দমন কমিশন (দুদক) তাকে জিজ্ঞাসাবাদ করে। পল্লী উন্নয়ন ও সমবায় বিভাগের সচিব হিসেবে দায়িত্ব পালনকালেনের সময়ের ডেনিম পলিমার ইন্ডাস্ট্রিজ লিমিটেড ও ডেনিম এক্সপোর্ট প্রসেসিং লিমিটেড নামের দুটি প্রতিষ্ঠানে শেয়ার বিক্রির চুক্তি করেছেন বলে একটি অভিযোগ ছিল তার বিরুদ্ধে।